תנאי השימוש (להלן "ת"ש") באתר מהווים הסכם בינך לבין הגולשים באתר ומסדירים את היחסים החוזיים ביניכם. בעזרת הת"ש הינך יכול לקבוע מה מותר ומה אסור לגולש לעשות באתר שלך (כך למשל תוכל לחסום חשבון, להגביל שימוש ו/או למנוע פעילות בלתי רצויה). באופן תיאורטי, כל עוד אין ת"ש באתר, הגולשים יכולים לעשות כל שעולה על רוחם (בכפוף להוראות החוק כמובן) ואם תפעל כנגדם עשוי להיות להם עילת תביעה כנגדך שכן "פגעת" בהם בניגוד להסכם ביניכם. כך למשל, גולשים יוכלו להירשם מספר פעמים תחת כתובת מייל או שמות שונים, למסור מידע לא מעודכן אודותם ולהשתמש בשירותים ו/או בתוכן שמוצע באתר באופן שאינו תואם את רצונך ואף פוגע בך כלכלית. לא מעט תביעות ענק בארה"ב, שבהן היו מעורבים אתרי אינטרנט מפורסמים, לרבות E-Bay , סובבו סביב תנאים שנקבעו או לא נקבעו בת"ש. אם פרסמת באתר ת"ש, וכל עוד אלו מופיעים ומיושמים כנדרש, אזי שימוש הגולשים הינו בכפוף לתנאים אלו. עם קבעת זאת, כל שימוש של גולש באתר שאינו עומד באתר, הינו שימוש מפר ולכן תוכל לפעול למניעת שימוש זה (בכפוף למה שקבעת בת"ש).